CELEX: 62017TA0329
Language: lt
Date: 2019-03-07 00:00:00
Title: Byla T-329/17: 2019 m. kovo 7 d. Bendrojo Teismo sprendimas byloje Hautala ir kt./EFSA (Galimybė susipažinti su dokumentais — Reglamentas (EB) Nr. 1049/2001 — Dokumentai, susiję su kancerogeniškumo tyrimais, atliktais dėl veikliosios medžiagos glifosato patvirtinimo galiojimo pratęsimo procedūros — Atsisakymas iš dalies susipažinti — Išimtis, susijusi su komercinių interesų apsauga — Viršesnis viešasis interesas — Reglamentas (EB) Nr. 1367/2006 — Informacijos, susijusios su dujų ar teršalų išmetimu į aplinką, sąvoka)

29.4.2019   
            
            
               LT
            
            
               Europos Sąjungos oficialusis leidinys
            
            
               C 148/47
            
         
      2019 m. kovo 7 d. Bendrojo Teismo sprendimas byloje Hautala ir kt./EFSA
      (Byla T-329/17) (1)
      
      (Galimybė susipažinti su dokumentais - Reglamentas (EB) Nr. 1049/2001 - Dokumentai, susiję su kancerogeniškumo tyrimais, atliktais dėl veikliosios medžiagos glifosato patvirtinimo galiojimo pratęsimo procedūros - Atsisakymas iš dalies susipažinti - Išimtis, susijusi su komercinių interesų apsauga - Viršesnis viešasis interesas - Reglamentas (EB) Nr. 1367/2006 - Informacijos, susijusios su dujų ar teršalų išmetimu į aplinką, sąvoka)
      (2019/C 148/44)
      Proceso kalba: anglų
      
         Šalys
      
      
         Ieškovai: Heidi Hautala (Suomija), Benedek Jávor (Vengrija), Michèle Rivasi (Prancūzija), Bart Staes (Belgija), atstovaujami advokato B. Kloostra
      
         Atsakovė: Europos maisto saugos tarnyba, atstovaujama D. Detken ir J. Tarazona, F. Volpi ir B. Vagenende, padedamų advokatų R. van der Hout ir C. Wagner
      
         Atsakovės pusėje į bylą įstojusi šalis: Cheminova A/S (Harboiorė, Danija), atstovaujama advokato C. Mereu, Monsanto Europe (Antverpenas, Belgija) ir Monsanto Company (Vilmingtonas, Delaveras, Jungtinės Amerikos Valstijos), iš pradžių atstovaujamos advokatų M. Pittie, P. Honoré ir N. Callens, vėliau — P. Honoré, N. Callens ir A. Helfer
      
         Dalykas
      
      SESV 263 straipsniu grindžiamas prašymas iš dalies panaikinti 2017 m. kovo 14 d. EFSA sprendimą, kuriuo iš dalies atsisakyta leisti susipažinti su dvylika kancerogeniškumo tyrimų dėl veikliosios medžiagos glifosato, atliktų dėl šios veikliosios medžiagos patvirtinimo galiojimo pratęsimo procedūros pagal 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (OL L 309, 2009, p. 1).
      
         Rezoliucinė dalis
      
      
                  1.
               
               
                  
                     2017 m. kovo 14 d. Europos maisto saugos tarnybos (EFSA) sprendimas yra panaikinamas, nes juo atsisakyta leisti susipažinti su dvylika kancerogeniškumo tyrimų, susijusių su veikliąja medžiaga glifosatu, dalimis „Medžiaga, eksperimento sąlygos ir metodai“ ir „Rezultatai ir tyrimai“.
                  
               
            
                  2.
               
               
                  
                     EFSA padengia savo ir Heidi Hautala, Michèle Rivasi, Benedek Jávor bei Bart Staes bylinėjimosi išlaidas.
                  
               
            
                  3.
               
               
                  
                     Cheminova A/S, Monsanto Europe ir Monsanto Company padengia savo bylinėjimosi išlaidas.
                  
               
            
         (1)  OL C 249, 2017 7 31.